Il-bieraħ għan-nom tal-Kunsill Lokali ta' Birżebbuġa ippreżentajt appell mid-deċiżjoni tal-Bord tal-MEPA li l-permess ambjentali tal-Port Ħieles jkun jinkludi d-dritt li jsiru tiswijiet ta' vapuri u oil-rigs. Huwa tajjeb li mhux biss il-Kunsill Lokali ta' Birżebbuġa ma jaqbilx ma dan. Il-Gvern ukoll, madwar 4 ġimgħat ilu, permezz tal-Prim Ministru Joseph Muscat ukoll iddikjara li ma jaqbilx. Billi d-deċiżjoni tal-Bord tal-MEPA ma tirrispettax lin-nies mhux biżżejjed li l-Gvern jgħid li ma jaqbilx ma din id-deċiżjoni. Għandu ukoll l-obbligu li jipprova jara għaliex ħatar Bord li fid-deċiżjonijiet tiegħu ma jagħtix piż lill-aspirazzjonijiet u x-xewqat tan-nies. Il-Port Ħieles anke għall-attivita' ta' kuljum tiegħu qiegħed viċin wisq tar-residenzi f'Birżebbuġa. Tiswija ta' vapuri u oil-rigs jonqos!
It-Tarżna fil-Port Ħieles